Zuhresas
Zuhresas (ukr. Зугрес) arba Zugresas (rus. Зугрэс) – miestas Ukrainos rytuose, Donecko srityje, 35 km į rytus nuo Donecko, Donecko–Makijivkos aglomeracijoje, prie Krynkos upės. Praeina Donecko–Krasnyj Lučo plentas, yra Orlova Slobodos geležinkelio stotis prie Ilovaisko–Torecko linijos. Veikia šiluminių jėgainių kompleksas, energomechanikos gamykla. Veikia Kristaus Gimimo cerkvė, kultūros namai.